Zoltán Farkas

JUDr. Zoltán Farkas (4. november 1881, Erdőbénye – † 22. marec 1945, Dachau) bol maďarský právnik židovského pôvodu a sociálnodemokratický politik v období medzivojnového Česko-Slovenska.

Po vzniku Česko-Slovenska sa angažoval v Maďarsko-nemeckej sociálnodemokratickej strane. Po jej zániku sa stal členom Československej sociálnodemokratickej strany robotníckej. Za ňu bol v parlamentných voľbách v roku 1929 zvolený za senátora v rámci IX. volebného kraja (Liptovský Sv. Mikuláš). V senáte zasadal v imunitnom a ústavnoprávnom výbore, prejavy prednášal po slovensky. Politicky sa angažoval aj na komunálnej úrovni. V obecných voľbách v roku 1923 a 1927 bol zvolený za poslanca košického mestského zastupiteľstva. Profesiou bol advokát v Košiciach. Zomrel v roku 1945 v koncentračnom tábore.

Referencie 

Maďarskí právnici
Slovenskí právnici
Slovenskí advokáti
Maďarskí politici
Slovenskí politici
Slovenské osobnosti maďarského pôvodu
Slovenské osobnosti židovského pôvodu
Senátori Národného zhromaždenia (Česko-Slovensko, 1920 – 1939)
Politici ČSSD
Väzni koncentračného tábora Dachau
Obete druhej svetovej vojny